Villalcázar de Sirga

Villalcázar de Sirga [biljalKAzar deSIRga] estas municipo en la centro de la provinco Palencio, en la regiono Kastilio-Leono, Hispanio. Ĝi apartenas al la komarko Tierra de Campos. La loknomo Villalcázar de Sirga estas komprenebla etimologie kiel Vilao aŭ Urbo de Alkazaro de Haŭlvojo, foje komprenata kiel sektoro de Jakoba Vojo.

 Geografio 
250ra|eta|maldekstra|Ekstero de la preĝejo.
250ra|eta|maldekstra|Interno de la preĝejo.
250ra|eta|maldekstra|Ermitejo.
Ĝia municipa teritorio okupas totalan areon de 25,41 km² kaj laŭ la demografia informo de la municipa censo fare de la INE en 2021, ĝi havis 168 loĝantojn. Ĝi perdis multajn loĝantojn dum la 20-a jarcento pro migrado al urbaj areoj, kiel ja okazis en multaj loĝlokoj de la regiono, fakte perdis 530 loĝantojn el la jaro 1900. Ĝi distas 39 km de Palencio, provinca ĉefurbo.

La municipa teritorio limas kun la municipoj San Mamés de Campos, Arconada, Carrión de los Condes, Villovieco, Villoldo, Lomas de Campos kaj Villarmentero de Campos.

 Historio 
La areo apartenis unue al la Regno Kastilio. En Mezepoko okazis reloĝado. Villalcázar apartenis al la Templanoj. Ĝi estis fortikita kaj ankoraŭ konserviĝas restaĵoj de kreneloj norde, krom turo. La Jakoba Vojo faris malgrandan devojigon por atingi la faman preĝejon de Sankta Maria.

 Aktualo 
Tradiciaj enspezofontoj estis agrikulturo (cerealoj kaj vitejoj) kaj brutobredado (ŝafoj kaj kolombejoj). Lastatempe funkciado de servoj plej ekgravis, kune kun piedirado tra naturaj lokoj. De la historia pasinteco restis diversaj vizitindaj vidindaĵoj kiel la preĝejo de Sankta Maria la Blanka, la Palaco de la Grafoj de Villasirga, restaĵoj de la Hospitalo, la ermitejo, kolombejoj ktp.

 Bildoj de la preĝejo 

 Vidu ankaŭ 
 Municipoj de la provinco Palencio

 Notoj 

Kategorio:Municipoj de Palencio